अधिक जानकारी के लिए पढ़ें कोविड19 से निपटने के प्रयासों में कोयला और खदान क्षेत्र के सार्वजनिक उपक्रम बेहतरीन सहयोग दे रहे हैं श्री प्रल्हाद जोशी नेशनल एल्युमीनियम कंपनी (नाल्को) और कोल इंडिया की अनुषंगी महानदी कोलफील्ड्स लिमिटेड (एमसीएल) ओडिशा में कोविड19 के उपचार के लिए बनाए गए दो विशेष अस्पतालों के लिए पूरी वित्तीय मदद देंगी। ओडिशा के मुख्यमंत्री श्री नवीन पटनायक पेट्रोलियम और प्राकृतिक गैस मंत्री श्री धर्मेंद्र प्रधान तथा केंद्रीय कोयला और खान मंत्री श्री प्रल्हाद जोशी ने मिलकर इन अस्पतालों का आज वीडियो कॉन्फ्रेंसिंग के माध्यम से उद्घाटन किया।